CELEX: 62010CN0191
Language: mt
Date: 2010-04-19 00:00:00
Title: Kawża C-191/10: Talba għal deċiżjoni preliminari mressqa mill-Cour de cassation (Franza) fid- 19 ta’ April 2010 — Rastelli Davide & C. vs Jean-Charles Hidoux, bħala liquidatur ġudizzjarju tal-kumpannija Médiasucre international

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/36
            
         
      Talba għal deċiżjoni preliminari mressqa mill-Cour de cassation (Franza) fid-19 ta’ April 2010 — Rastelli Davide & C. vs Jean-Charles Hidoux, bħala liquidatur ġudizzjarju tal-kumpannija Médiasucre international
      (Kawża C-191/10)
      (2010/C 161/55)
      Lingwa tal-kawża: il-Franċiż
      
         Qorti tar-rinviju
      
      Cour de cassation
      
         Partijiet fil-kawża prinċipali
      
      
         Rikorrenti: Rastelli Davide & C.
      
         Konvenut: Jean-Charles Hidoux, bħala likwidatur ġudizzjarju tal-kumpannija Médiasucre international.
      
         Domandi preliminari
      
      
                  (1)
               
               
                  Meta qorti ta’ Stat Membru tiftaħ il-proċedura prinċipali ta’ falliment ta’ debitur, billi tqis li ċ-ċentru tal-interessi prinċipali tiegħu jinsab fit-territorju ta’ dan l-Istat, ir-Regolament tal-Kunsill (KE) Nru 1346/2000, tad-29 ta’ Mejju 2000, dwar proċedimenti ta’ falliment (1) jipprekludi l-applikazzjoni minn din il-qorti ta’ regola tad-dritt nazzjonali tagħha li tagħtiha l-ġurisdizzjoni li testendi l-proċedura għal kumpannija li l-uffiċċju reġistrat tagħha jinsab fi Stat membru ieħor, abbażi biss tal-konstatazzjoni ta’ konfużjoni ta’ patrimonji tad-debitur u ta’ din il-kumpannija?
               
            
                  (2)
               
               
                  Jekk l-azzjoni għall-finijiet ta’ estensjoni għandha tiġi kkunsidrata bħala l-ftuħ ta’ proċedura ġdida ta’ falliment, suġġetta, sabiex il-qorti tal-Istat Membru li quddiemha tressqu l-proċeduri inizjalment tkun tista’ tieħu konjizzjoni tagħha, għat-turija li l-kumpannija intiża mill-estensjoni għandha f’dan l-Istat iċ-ċentru tal-interessi prinċipali tagħha, din it-turija tista’ tirriżulta biss mill-konstatazzjoni tal-konfużjoni ta’ patrimonji?
               
            
         (1)  ĠU Edizzjoni Speċjali bil-Malti, Kapitolu 19, Vol. 1, p. 191